Gintaras Savukynas

Gintaras Savukynas (g. 1971 m. vasario 18 d.) – profesionalus Lietuvos rankininkas žaidęs įžaidėjo pozicijoje. Savukynas kartu su Lietuvos vyrų rankinio rinktine dalyvavo Pasaulio ir Europos čempionatuose, taip pat buvo Lietuvos rinktinės kapitonas. 2005 metais nusprendė baigti karjerą. Baigęs sportininko karjerą tapo vyrų rinktinės trenerio asistentu, o vėliau 5-erius metus buvo Lietuvos rinktinės vyriausiasis treneris.

 Biografija 

Gintaras Savukynas ilgus metus žaidė Kauno Granito komandoje per šį laikotarpį su klubu 6 kartus laimėjo Lietuvos čempionatą ir 5 kartus Lietuvos Taurę. 1996 metais pagal susitarimą tarp klubų žaidė Lenkijoje Wybrzeze Gdansk ekipoje. Tais pačiais metais išvyko rungtyniauti į Norvegija HC KIF Kristiansand klubą. 1997 metais 

Po sėkmingo sezono Norvegijoje ir Pasaulio Čempionato Japonijoje buvo atlikta kelio operacija ir atsistatymo sezoną užbaigė kartu su Kauno Granitu, su kuriuo dar kartą laimėjo Lietuvos čempionatą. 1994 ir 1998 išrinktas geriausiu Lietuvos rankinio lygos žaidėju. 

Po sezono 1998 metais ir sėkmingo pasirodymo Europos Čempionate Italijoje persikėlė rungtyniauti į UMFA Afturelding klubą Islandijoje. 1999 metais kartu su HC Afturelding laimėjo visus įmanomus titulus Islandijoje, Čempionų taurę, Islandijos taurę, bei Islandijos lygą pirmą kartą klubo istorijoje ir kol kas vienintelį). 2000 metais išrinktas geriausiu Islandijos lygos atakuojančiu žaidėju. 2001 išvyko rungtyniauti į Šveicariją TW Zoffingen klubą, buvo vienas rezultatyviausių lygos žaidėjų. 

2002 metais grįžo rungtyniauti į Lietuvą Vilniaus Šviesos klubą su kuriuo pirmą kartą klubo istorijoje pavyko iškovoti bronzos medalius, pats Gintaras Savukynas dar kartą buvo išrinktas geriausiu Lietuvos rankinio lygos žaidėju. Po sezono vėl grįžo rungtyniauti į Islandiją HC Grotta / KR, kur rungtyniavo iki karjeros pabaigos.

 Trenerio Karjera 

Dar aktyviai žaisdamas Gintaras tampa HC Viking Malt klubo vyriausiuoju treneriu. Jau pirmajame sezone laimi Lietuvos taurę. Antrajame sezone pakartoja sėkmę taurėje bei kovoje dėl čempionų titulo lygoje tik po atkaklios kovos 2-3 nusileidžia nuolatiniam čempionui Kauno Granitui ir užima antrą vietą. Trečiajame sezone 2006 m. pirmą kartą laimi Lietuvos Rankinio lygą kaip treneris ir po 16 metų Kauno Granito dominavimo Lietuvos rankinis turėjo naują čempioną. Gintaras tais pačiais metais išrinktas geriausiu treneriu.

2006 metais išvyksta treniruoti į Islandijos antrąją lygą HC IBV Vestmannaeyjar. Per pirmąjį sezoną pavykstą klubą sugrąžinti į aukščiausią Islandijos lygą Gintaras išrenkamas geriausiu antros lygos treneriu.

2009 metais tampa Lietuvos vyrų rankinio rinktinės vyriausiuoju treneriu. Visose atrankose solidžiai atrodžiusi Lietuvos rinktinė, net 3 kartus liko per žingsnį nuo Pasaulio Čempionato.

2010 metais paskirtas vyriausiuoju treneriu Baltarusijos klube BGK Meshkova Brest. Pirmajame sezone laimėta Baltarusijos taurė ir užimta antra vieta čempionate. Antrajame sezone pasiektas EHF Taurės ketvirtfinalis, taurės finalas bei iškovota antra vieta čempionate.

2013 metais pradeda darbuotis Norvegijoje Bergsøy IL. Kuriame koordinuoja visos rankinio sporto šakos veiklą bei treniruoja vyrų komandą. Jau po metų darbo klube paskiriamas rankinio skyriaus generaliniu direktoriumi.  

2016 metais persikelia į Suomiją HC Riihimaen Cocks kur dirba iki šiol. Jau pirmame sezone pirmą kartą klubo istorijoje patenka į EHF taurės grupių etapą, taip pat laimi Baltijos, Suomijos čempionatą bei Suomijos taurė. Antrame sezone pavyksta pakartoti pirmojo sezono sėkmę ir vėl patenkamą į EHF taurės grupių etapą, 2 kartą laimima Baltijos lygą, Suomijos čempionas ir Suomijos taurė. Trečiame sezone pirmą kartą klubo istorijoje Riihimaen Cocks gauna teisę rungtyniauti EHF Čempionų Lygoje, 3 kartą tampama Baltijos lygos čempionu, Suomijos čempionu ir laimima Suomijos taurė.

 Pasiekimai 
Kaip žaidėjas:

 Lietuvos čempionas: 1991, 1992, 1993, 1994, 1995, 1996, 1998 m.
 Lietuvos taurės laimėtojas: 1991, 1992, 1993, 1994, 1996 m.
 Geriausias Lietuvos čempionato žaidėjas: 1994, 1998, 2003 m.
 Islandijos Lygos čempionas:  1999 m.
 Islandijos Taurės laimėtojas: 1999 m.
 Islandijos Čempionų Taurės laimėtojas: 1999 m.
 Geriausias Islandijos lygos atakuojantis žaidėjas: 2000 m.
 1997 m. Pasaulio Čempionate Japonijoje 10 vieta su Lietuvos vyrų rankinio rinktine
 1998 m. Europos Čempionate Italijoje 9 vieta su Lietuvos vyrų rankinio rinktine

Kaip treneris: 

 Lietuvos čempionas: 2006 m.
 Lietuvos taurės laimėtojas: 2004, 2005 m.
 Geriausias Lietuvos rankinio lygos treneris: 2006 m.
 Pakilimas į aukščiausią Islandijos lygą: 2007 m.
 Geriausias Antros Islandijos lygos treneris: 2007m.
 Baltarusijos taurės laimėtojas: 2011 m. 
 Ketvirtfinalis EHF taurėje: 2012 m.
 Baltijos lygos čempionas: 2017, 2018, 2019 m.
 Suomijos čempionas: 2017, 2018, 2019 m.
 Suomijos taurės laimėtojas: 2017, 2018, 2019 m.
 EHF taurės grupių etapas: 2016-2017, 2017-2018 m.
 Čempionų Lygos grupių etapas: 2018-2019, 2019-2020 m., 2020-2021 m., 2021-2022m.
 Geriausias Suomijos treneris: 2017, 2019 m. 
 Ukrainos Lygos laimėtojas: 2020, 2021 m. 
 Ukrainos taurės laimėtojas: 2021 m. 
 SEHA League: 3-ia vieta (2020-2021m.) 

 Šaltiniai 
https://www.lrt.lt/naujienos/sportas/10/45501/vyru-rankinio-rinktines-treneris-g-savukynas-rusus-galima-iveiktihttps://kauno.diena.lt/naujienos/sportas/kitos-sporto-sakos/rankinio-treneris-g-savukynas-megstu-ambicingus-issukius-793069https://kauno.diena.lt/naujienos/sportas/kitos-sporto-sakos/g-savukynas-su-norvegijos-rinktine-galima-kautis-780184https://www.sportas.lt/naujiena/266703/g-savukyno-aukletiniai-su-cempionu-lyga-atsisveikino-dramatiska-pergale-pries-lyderius

 Nuorodos 

 leballonrond.fr
 linkedin.com

Kategorija:Lietuvos rankininkai
Kategorija:Lietuvos rankinio treneriai